als_Latn dik_Latn sag_Latn
Kompania Mozilla ka emëruar shefin e ri ekzekutiv. Sot, Mozilla njoftoi se bashkëthemeluesi i kompanisë, Brendan Eich, i cili ka shërbyer si shefi i saj zyrtar i teknologjisë që nga viti 2005 do të bëhet shefi i ri ekzekutiv i kompanisë.
Në një postim të bërë në faqen e saj zyrtare Mozilla thotë se Eich ka qenë pjesë e kompanisë që në momentin që është krijuar, në vitin 1998, dhe ka ndihmuar në krijimin e shfletuesit Netscape Navigator. Në një intervistë për CNet, Eich tha se qëllimi kryesor i Mozilla-së është të zgjerojë platformën Firefox OS, në vend të shfletuesit në internet.
Programi HTML5 që u lëshua në vitin 2013 ka marrë disa kritika, por Eich thotë se dëshiron që ai të përhapet shumë në treg, sidomos me telefonin inteligjent më të lirë në botë që kushton vetëm 25 dollarë.
Shefi ekzekutiv i mëparshëm i Mozilla-së ka qenë Gary Kovacs. Ai ka drejtuar këtë kompani për gati dy vjet dhe në prill të vitit 2013 ai dha dorëheqjen. Jay Sullivan ka shërbyer si shef ekzekutiv i përkohshëm i kompanisë, në periudhën që Mozilla po kërkonte për një shef të ri ekzekutiv.
(Herë të lexuara: 142)
als_Latn als_Latn als_Latn als_Latn als_Latn